Document ID: 31996D0693

ΑΠΟΦΑΣΗ ΤΟΥ ΣΥΜΒΟΥΛΙΟΥ της 2ας Δεκεμβρίου 1996 για τον καθορισμό του ποσού χρηματοδοτικής συνεισφοράς της Κοινότητας για το έτος 1996 σχετικά με τις δαπάνες των σουηδικών αρχών για την ελευθέρωση των μικρών σολομών (96/693/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 125,
Εκτιμώντας:
ότι το άρθρο 125 της προαναφερθείσας πράξης προσχώρησης προβλέπει ότι το Συμβούλιο, αποφασίζοντας με ειδική πλειοψηφία προτάσει της Επιτροπής, καθορίζει ετησίως το ποσό της χρηματοδοτικής συνεισφοράς της Κοινότητας για την ελευθέρωση των μικρών σολομών που πραγματοποιούν οι αρμόδιες σουηδικές αρχές 7
ότι η εν λόγω χρηματοδοτική συνεισφορά πρέπει να εκτιμηθεί υπό το πρίσμα των ισορροπιών που υφίσταντο αμέσως πριν από την προσχώρηση της Σουηδίας 7
ότι ο κανονισμός (ΕΟΚ) αριθ. 2210/80 του Συμβουλίου, της 27ης Ιουνίου 1980, περί συνάψεως της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Σουηδίας σχετικώς με ορισμένα μέτρα που προορίζονται να προωθήσουν την αναπαραγωγή του σολομού στη Βαλτική θάλασσα (1) προβλέπει ότι η κοινοτική συνεισφορά είναι ίση με το πραγματικό κόστος που βαρύνει τις σουηδικές αρχές για την εκτροφή, την αναγνώριση και την τοποθέτηση στο νερό της ποσότητας των νεογνών του σολομού των αναγκαίων για την παραγωγή μιας ποσότητας σολομού ίσης με τη μη αμοιβαία ποσόστωση που χορηγείται στην Κοινότητα, στη σουηδική ζώνη αλιείας, για το έτος κατά τη διάρκεια του οποίου πρέπει να χορηγηθεί η χρηματοδοτική ενίσχυση 7
ότι η Επιτροπή έλαβε την αίτηση της Σουηδίας για τη χρηματοδοτική συνεισφορά της Κοινότητας για το έτος 1996 7 ότι η αιτούμενη συνεισφορά είναι ίδια με εκείνη του έτους 1994 7
ότι, για το έτος 1996, η διεθνής επιτροπή αλιείας της Βαλτικής Θάλασσας υπέδειξε το σύνολο επιτρεπόμενων αλιευμάτων (TAC) για το απόθεμα σολομού στη Βαλτική Θάλασσα και το τμήμα που πρέπει να χορηγηθεί στην Κοινότητα 7
ότι το εν λόγω TAC που καθορίστηκε για το 1996 μειώθηκε 7 ότι η σουηδική αίτηση επανεξετάστηκε βάσει του γεγονότος αυτού 7
ότι το ποσό της χρηματοδοτικής συνεισφοράς της Κοινότητας υπολογίσθηκε εφαρμόζοντας αναλογικά τη μείωση αυτή στην μη αμοιβαία ποσόστωση που η Σουηδία θα είχε χορηγήσει στην Κοινότητα, εάν η διμερής συμφωνία συνέχιζε να ισχύει,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το ποσό της χρηματοδοτικής συνεισφοράς της Κοινότητας για το έτος 1996 για την κάλυψη των δαπανών που προορίζονται να προωθήσουν την αναπαραγωγή του σολομού στη Βαλτική Θάλασσα περιορίζεται σε 662 508 Ecu.
Άρθρο 2
Η παρούσα απόφαση απευθύνεται στην κυβέρνηση του Βασιλείου της Σουηδίας.
Βρυξέλλες, 2 Δεκεμβρίου 1996.

Labels: 19
5
6
18
15